
DR 30.7.2018                                                               31                    

 
Pertama, dengan bangunan tempat anak-anak bersekolah harus diambil perhatian 

oleh kerajaan sekarang terutama di kawasan luar bandar di Sarawak.  

Seperti di Lubok Antu, berapa buah sekolah yang berada di pedalaman perlu 
dinaiktarafkan agar memberi keselesaan kepada pelajar dan guru untuk berada di sekolah 
tersebut. Contoh berkenaan dengan kemudahan asas di sekolah SK Nanga Kesit, Lubok 
Antu ada kemudahan solar disediakan tetapi untuk beroperasi sekolah tersebut 
menggunakan genset. Oleh itu, saya menyeru pihak kerajaan akan menyediakan peruntukan 
kepada semua sekolah di kawasan Lubok Antu dalam masa yang terdekat ini. 

Tuan Yang di-Pertua, menyentuh tentang guru yang terbakar di sekolah saat kita 
negara tersohor, kita lupa guru juga mempunyai hati. Kita selalu umpamakan mereka lilin. 
Apakah perlu juga guru membakar diri? Hanya kerana mereka perlu menurut resam lilin. 

Tuan Yang di-Pertua, saat kita megah canangkan bangunan mewah dan projek 
berjuta-juta kita abaikan dunia pendidikan yang menjadikan kehebatan insan yang berbicara 
di persidangan ini. Saat kita sibuk mendabik dada membantu penduduk di luar negara kita 
lupa anak didik kita, keperluan guru kita jauh lebih daif daripada orang di luar sana. Lihatlah, 
terlalu banyak yang perlu kita lakukan. Jangan sampai terjadi seperti ini berlaku lagi... 
[Disampuk] 

Timbalan Yang di-Pertua [Tuan Nga Kor Ming]: Yang Berhormat, sila 
menggulung. 

Tuan Jugah a/k Muyang @ Tambat [Lubok Antu]: Terima kasih, Yang di-Pertua. 
Saya terpaksa pendekkan sekarang. 

Timbalan Yang di-Pertua [Tuan Nga Kor Ming]: Ya. Masa terhad. 

■1230 

Tuan Jugah a/k Muyang @ Tambat [Lubok Antu]: Akhir sekali, dengan ini saya 
mengucapkan terima kasih kepada kerajaan pemerintah kerana bersetuju menambahkan 
royalti minyak kepada negeri pengeluar minyak seperti Sarawak daripada lima peratus 
kepada 20 peratus.  

Saya berharap pihak kerajaan dapat menjelaskan bagaimana mekanisme 
digunakan atau pelaksanaan pemberian royalti 20 peratus ini dengan penjelasan tuntas, 
sudah pasti dapat melenyapkan isu ini terus dimainkan oleh pihak pembangkang kerana 
pemberian 20 peratus royalti ini terkandung dalam Manifesto Kerajaan Pakatan Harapan.  

Saya amat berharap dengan penambahan pemberian royalti ini dapat 
mempercepatkan serta meningkatkan lagi pembangunan di kawasan luar bandar di Sarawak. 
Sekiranya dapat, saya berharap pihak kerajaan mempertimbangkan untuk menyalurkan 
beberapa peratus daripada royalti minyak tersebut kepada semua Ahli Parlimen, terutamanya 
Ahli Parlimen Pakatan Harapan di semua negeri pengeluar minyak. 

Timbalan Yang di-Pertua [Tuan Nga Kor Ming]: Yang Berhormat, masa sudah 
tamat. 

Tuan Jugah a/k Muyang @ Tambat [Lubok Antu]: Saya menggulung.  

Timbalan Yang di-Pertua [Tuan Nga Kor Ming]: Jangan berpantun-pantun lagi ya. 

Tuan Jugah a/k Muyang @ Tambat [Lubok Antu]: Okey. Tuan Yang di-Pertua, 
kesimpulannya, saya sebagai wakil rakyat di Lubok Antu berharap kerajaan dapat 
mempertimbangkan agar hak yang sepatutnya selama ini telah ditunaikan oleh Kerajaan 
Barisan Nasional, terutamanya berkaitan dengan menyediakan kemudahan asas seperti 
bekalan elektrik, jalan raya dan bekalan air bersih dapat dilaksanakan dalam masa terdekat 
ini.  

Saya percaya dengan iltizam politik yang tinggi dalam kalangan kita sebagai 
pemimpin parti yang memerintah pada hari ini, sudah pasti merealisasikan impian murni 
rakyat ini. Ingat, realiti ialah kita, bukan Yang Berhormat. Namun kita adalah yang berkhidmat 
kepada rakyat yang telah memilih kita pada PRU Ke-14 lepas.  

 

 



Pertama, dengan bangunan tempat anak-anak bersekolah harus diambil perhatian. oleh kerajaan sekarang terutama di kawasan luar bandar di Sarawak. Seperti di Lubok Antu, berapa buah sekolah yang berada di pedalaman perlu dinaiktarafkan agar memberi keselesaan kepada pelajar dan guru untuk berada di sekolah tersebut. Contoh berkenaan dengan kemudahan asas di sekolah SK Nanga Kesit, Lubok Antu ada kemudahan solar disediakan tetapi untuk beroperasi sekolah tersebut menggunakan genset. Oleh itu, saya menyeru pihak kerajaan akan menyediakan peruntukan kepada semua sekolah di kawasan Lubok Antu dalam masa yang terdekat ini. Tuan Yang di-Pertua, menyentuh tentang guru yang terbakar di sekolah saat kita negara tersohor, kita lupa guru juga mempunyai hati. Kita selalu umpamakan mereka lilin. Apakah perlu juga guru membakar diri? Hanya kerana mereka perlu menurut resam lilin. Tuan Yang di-Pertua, saat kita megah canangkan bangunan mewah dan projek berjuta-juta kita abaikan dunia pendidikan yang menjadikan kehebatan insan yang berbicara di persidangan ini. Saat kita sibuk mendabik dada membantu penduduk di luar negara kita lupa anak didik kita, keperluan guru kita jauh lebih daif daripada orang di luar sana. Lihatlah, terlalu banyak yang perlu kita lakukan. Jangan sampai terjadi seperti ini berlaku lagi... [Disampuk]. Timbalan Yang di-Pertua [Tuan Nga Kor Ming]: Yang Berhormat, sila menggulung. Tuan Jugah a/k Muyang @ Tambat [Lubok Antu]: Terima kasih, Yang di-Pertua. Saya terpaksa pendekkan sekarang. Timbalan Yang di-Pertua [Tuan Nga Kor Ming]: Ya. Masa terhad. #1230. Tuan Jugah a/k Muyang @ Tambat [Lubok Antu]: Akhir sekali, dengan ini saya mengucapkan terima kasih kepada kerajaan pemerintah kerana bersetuju menambahkan royalti minyak kepada negeri pengeluar minyak seperti Sarawak daripada lima peratus kepada 20 peratus. Saya berharap pihak kerajaan dapat menjelaskan bagaimana mekanisme digunakan atau pelaksanaan pemberian royalti 20 peratus ini dengan penjelasan tuntas, sudah pasti dapat melenyapkan isu ini terus dimainkan oleh pihak pembangkang kerana pemberian 20 peratus royalti ini terkandung dalam Manifesto Kerajaan Pakatan Harapan. Saya amat berharap dengan penambahan pemberian royalti ini dapat mempercepatkan serta meningkatkan lagi pembangunan di kawasan luar bandar di Sarawak. Sekiranya dapat, saya berharap pihak kerajaan mempertimbangkan untuk menyalurkan beberapa peratus daripada royalti minyak tersebut kepada semua Ahli Parlimen, terutamanya Ahli Parlimen Pakatan Harapan di semua negeri pengeluar minyak. Timbalan Yang di-Pertua [Tuan Nga Kor Ming]: Yang Berhormat, masa sudah tamat. Tuan Jugah a/k Muyang @ Tambat [Lubok Antu]: Saya menggulung. Timbalan Yang di-Pertua [Tuan Nga Kor Ming]: Jangan berpantun-pantun lagi ya. Tuan Jugah a/k Muyang @ Tambat [Lubok Antu]: Okey. Tuan Yang di-Pertua, kesimpulannya, saya sebagai wakil rakyat di Lubok Antu berharap kerajaan dapat mempertimbangkan agar hak yang sepatutnya selama ini telah ditunaikan oleh Kerajaan Barisan Nasional, terutamanya berkaitan dengan menyediakan kemudahan asas seperti bekalan elektrik, jalan raya dan bekalan air bersih dapat dilaksanakan dalam masa terdekat ini. Saya percaya dengan iltizam politik yang tinggi dalam kalangan kita sebagai pemimpin parti yang memerintah pada hari ini, sudah pasti merealisasikan impian murni rakyat ini. Ingat, realiti ialah kita, bukan Yang Berhormat. Namun kita adalah yang berkhidmat kepada rakyat yang telah memilih kita pada PRU Ke-14 lepas.